pythainlp/thai_wikipedia_clean_20230101 huggingface dataset:
โรงพยาบาลนี้ได้รับการก่อตั้งใน พ.ศ. 2480 ด้วยทุนสนับสนุนจากกัปตันทอมัส ฮอล ผู้เป็นพ่อค้ากะลาสีเรือ และดำเนินการโดย ดร. ราล์ฟ แวดเดลล์, เอลเลนผู้เป็นภรรยาของเขา, นายเปล่ง วิเทียมลักษณ์ และศิษยาภิบาล กอน วูย-แลง กระทั่งใน พ.ศ. 2483 ได้มีการขยายสิ่งอำนวยความสะดวกเพิ่มอีก 30 เตียง และกลายเป็นที่รู้จักในนาม "ส่วนผนวก" ครั้นเมื่อญี่ปุ่นรุกรานไทยในช่วงสงครามโลกครั้งที่สอง ส่วนผนวกก็ถูกปิด และมิชชันนารีทุกคนหนีออกนอกประเทศเพื่อความปลอดภัยของพวกเขา อย่างไรก็ตาม คลินิกบางส่วนยังคงดำเนินการต่อไปภายใต้การดูแลของนายเปล่ง, ผู้ช่วยแพทย์ และ ดร. เอส. เบเน ผู้เป็นแพทย์ชาวโรมาเนีย เมื่อสิ้นสุดสงคราม เจ้าหน้าที่จากต่างประเทศได้กลับมาและโรงพยาบาลนี้ก็เปิดขึ้นอีกครั้ง ส่วนผนวกเดิมดังกล่าวได้กลายเป็นอาคารแรกสำหรับการขยาย "สถานพยาบาลและโรงพยาบาลกรุงเทพ"
โรงเรียนพยาบาลโรงพยาบาลมิชชั่นได้รับการก่อตั้งเมื่อ พ.ศ. 2490 ครั้นใน พ.ศ. 2529 ได้มีการแนะนำและรับรองวิทยาศาสตรบัณฑิตสาขาการพยาบาล โรงเรียนพยาบาลดังกล่าว ร่วมกับวิทยาลัยสหภาพเอเชียตะวันออกเฉียงใต้ (S.A.U.C) ได้รวมเข้าด้วยกันใน พ.ศ. 2535 เพื่อก่อตั้งวิทยาลัยมิชชั่น โดยได้รับการรับรองจากทบวงมหาวิทยาลัยใน พ.ศ. 2537 ต่อมา เมื่อวันที่ 4 สิงหาคม พ.ศ. 2551 วิทยาลัยมิชชั่นได้รับสถานะมหาวิทยาลัยจากรัฐบาลไทยและได้เปลี่ยนชื่อเป็นมหาวิทยาลัยนานาชาติเอเชีย-แปซิฟิก (A.I.U) ส่วนการศึกษาวิจัยในระดับก่อนคลินิกเป็นเวลาสองปีได้ดำเนินการที่มหาวิทยาลัยนานาชาติเอเชีย-แปซิฟิก วิทยาเขตมวกเหล็ก ในขณะที่การศึกษาสองปีสุดท้ายอยู่ที่มหาวิทยาลัยนานาชาติเอเชีย-แปซิฟิก คณะพยาบาลศาสตร์มิชชั่น ทั้งนี้ คณะพยาบาลศาสตร์มิชชั่นของมหาวิทยาลัยประกอบด้วยห้องเรียน, ห้องสมุด และหอพัก พร้อมด้วยสถานพยาบาลทางคลินิกภายในโรงพยาบาล กระทั่งใน พ.ศ. 2498 ได้เปิดหลักสูตรวิชาชีพการพยาบาลและการผดุงครรภ์อย่างเป็นทางการ ส่วนใน พ.ศ. 2501 ความจุเตียงทั้งหมดเพิ่มขึ้นเป็น 180 เตียง
ใน พ.ศ. 2516 โรงพยาบาลมิชชั่นได้ประากศใช้ชื่อ "โรงพยาบาลมิชชั่น กรุงเทพฯ" กลุ่มย่อยของราล์ฟ แวดเดลล์ แห่งใหม่ได้รับการเปิดใน พ.ศ. 2526 เพื่อเพิ่มที่พักของผู้ป่วย ครั้นในโอกาสครบรอบ 50 ปีของโรงพยาบาลเมื่อ พ.ศ. 2530 ได้มีการเพิ่มอาคารเปล่ง วิเทียมลักษณ์ เพื่อจัดหาเตียงสำหรับสูติศาสตร์ และกุมารเวชศาสตร์ พร้อมด้วยบริการเสริมบางอย่าง
ส่วนใน พ.ศ. 2533 ศูนย์ส่งเสริมสุขภาพมิชชั่นสามารถรองรับได้ 60 คน ในจังหวัดสระบุรี ทางเหนือของกรุงเทพมหานคร โดยศูนย์ส่งเสริมสุขภาพดังกล่าวตั้งอยู่ติดกับวิทยาเขตมวกเหล็กของมหาวิทยาลัยนานาชาติเอเชีย-แปซิฟิก
ตำบลกฤษณา (อำเภอสีคิ้ว)
กฤษณา เป็นตำบลหนึ่งในอำเภอสีคิ้ว จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลกฤษณา ตั้งอยู่ห่างจากอำเภอสีคิ้ว ประมาณ 21 กิโลเมตร
ตำบลกฤษณา แบ่งการปกครองออกเป็น 12 หมู่บ้าน คือ
Bangkok Adventist Hospital
ตำบลดอนเมือง
ดอนเมือง เป็นตำบลหนึ่งในอำเภอสีคิ้ว จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลดอนเมือง ตั้งอยู่ห่างจากอำเภอสีคิ้ว ประมาณ 32 กิโลเมตร
ตำบลดอนเมือง แบ่งการปกครองออกเป็น 16 หมู่บ้าน คือ
บ้านกลมแห่งมอสโก
บ้านกลม (; The Round Houses) ในมอสโกตะวันตก หมายถึงหมู่อาคารที่อยู่อาศัยขนาดเก้าชั้นที่สร้างเป็นรูปวงกลม เริ่มสร้างในปี 1970 ตามผลงานออกแบบของสถาปนิกเยฟเกนี สตาโม และ วิศวกร อะเล็กซันเดอร์ มาร์เกลอฟ (Aleksandr Markelov) บ้านกลมเหล่านี้สร้างขึ้นมาแตกต่างจากฮรูชอฟคาลักษณะ "เป็นบล็อกเป็นแผง" ที่นิยมสร้างในยุคนั้น
เส้นผ่านศูนย์กลางของอาคารอยู่ที่ 155 เมตร ในหนึ่งอาคารประกอบด้วยทางเข้า 26 ทาง, อะพาร์ทเมนต์ 913 ห้อง และทางเดินที่มีหลังคาขนาดใหญ่จำนวน 6 ทางเพื่อเข้าไปยังสวนตรงกลางของอาคาร ชั้นล่างสุดของอาคารมีร้านขายยา, ร้านค้า, ร้านทำผม, ร้านซักรีด, ร้านตัดเสื้อ, ที่เล่นสำหรับเด็ก และห้องสมุด สวนส่วนกลางของอาคารยังมีสนามเด็กเล่น และเนื่องจากถูกปิดล้อมด้วยตัวอาคาร ทำให้เกิดความรู้สึกเหมือนได้ตัดขาดออกจากเมืองภายนอก ห้องต่าง ๆ ในอาคารมีแปลนห้องเป็นรูปออกสี่เหลี่ยมคางหมูแทนที่จะเป็นสี่เหลี่ยมมุมฉาก ทำให้การจัดวางเฟอร์นิเจอร์ในห้องยากกว่าปกติ นอกจากนี้ สวนส่วนกลางตรงกลางอาคารยังมีปัญหาเรื่องเสียงสะท้อน เสียงพูดคุยหรือเสียงใดก็ตามในสวนจะสะท้อนไปทั่ว ทำให้ตอนกลางคืนมีเสียงดังรบกวนหากมีอะไรก็ตามเกิดขึ้นในสวนส่วนกลาง ปัญหานี้รวมกับปัญหาอื่น ๆ ทำให้โครงการก่อสร้างหยุดชะงักลงหลังสร้างไปได้เพียงจำนวนหนึ่งเท่านั้น
ถึงแม้รูปแบบอาคารนี้จะมีข้อด้อยอยู่ แต่ราวครึ่งศตวรรษให้หลัง นักวิชาการด้านสถาปัตยกรรมเรียกขานโรงการนี้ว่า "ล้ำหน้ากว่ายุค" และยังชี้ให้เห็นว่ามีลักษณะที่คล้ายกันอย่างมากในการออกแบบของแอปเปิลพาร์ค สำนักงานใหญ่ของบริษัทแอปเปิลในรัฐแคลิฟอร์เนีย ของสหรัฐ ที่สร้างขึ้นในภายหลัง
The Round Houses in Moscow
ตำบลหนองหญ้าขาว
หนองหญ้าขาว เป็นตำบลหนึ่งในอำเภอสีคิ้ว จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลหนองหญ้าขาว ตั้งอยู่ห่างจากอำเภอสีคิ้ว ประมาณ 23 กิโลเมตร
ตำบลหนองหญ้าขาว แบ่งการปกครองออกเป็น 15 หมู่บ้าน คือ
ตำบลหนองบัวน้อย
หนองบัวน้อย เป็นตำบลหนึ่งในอำเภอสีคิ้ว จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลหนองบัวน้อย ตั้งอยู่ห่างจากอำเภอสีคิ้ว ประมาณ 20 กิโลเมตร
ตำบลหนองบัวน้อย แบ่งการปกครองออกเป็น 12 หมู่บ้าน คือ
ตำบลกุดน้อย
กุดน้อย เป็นตำบลหนึ่งในอำเภอสีคิ้ว จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลกุดน้อย ตั้งอยู่ห่างจากอำเภอสีคิ้ว ประมาณ 5 กิโลเมตร
ตำบลกุดน้อย แบ่งการปกครองออกเป็น 14 หมู่บ้าน คือ
ตำบลโนนประดู่
โนนประดู่ เป็นตำบลหนึ่งในอำเภอสีดา จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลโนนประดู่ ตั้งอยู่ห่างจากอำเภอสีดา ประมาณ 17 กิโลเมตร
ตำบลโนนประดู่ แบ่งการปกครองออกเป็น 10 หมู่บ้าน คือ
รายชื่อลูกฟุตบอลโอลิมปิกอย่างเป็นทางการ
ลูกบอลต่อไปนี้ถูกใช้ในการแข่งขันฟุตบอลของการแข่งขันกีฬาโอลิมปิกฤดูร้อน
ตำบลหนองตาดใหญ่
หนองตาดใหญ่ เป็นตำบลหนึ่งในอำเภอสีดา จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลหนองตาดใหญ่ ตั้งอยู่ห่างจากอำเภอสีดา ประมาณ 17 กิโลเมตร
ตำบลหนองตาดใหญ่ แบ่งการปกครองออกเป็น 9 หมู่บ้าน คือ
ตำบลสีดา
สีดา เป็นตำบลหนึ่งในอำเภอสีดา จังหวัดนครราชสีมา โดยมีพื้นที่ความรับผิดชอบอยู่ในองค์การปกครองส่วนท้องถิ่น 2 หน่วยงาน คือ เทศบาลตำบลสีดา และองค์การบริหารส่วนตำบลสีดา
พื้นที่ของตำบลสีดา อยู่ในความรับผิดชอบองค์การปกครองส่วนท้องถิ่น 2 หน่วยงาน คือ
ตำบลโพนทอง (อำเภอสีดา)
โพนทอง เป็นตำบลหนึ่งในอำเภอสีดา จังหวัดนครราชสีมา โดยมีพื้นที่ความรับผิดชอบอยู่ในองค์การปกครองส่วนท้องถิ่น 2 หน่วยงาน คือ เทศบาลตำบลสีดา และองค์การบริหารส่วนตำบลโพนทอง เป็นที่ตั้งของศูนย์ราชการอำเภอสีดา
พื้นที่ของตำบลโพนทอง อยู่ในความรับผิดชอบองค์การปกครองส่วนท้องถิ่น 2 หน่วยงาน คือ
รางวัลเจแปนอะแคเดมีฟิล์ม สาขานักแสดงนำชายยอดเยี่ยม
รางวัลเจแปนอะแคเดมีฟิล์ม สาขานักแสดงนำชายยอดเยี่ยม  เป็นรางวัลภาพยนตร์ที่มอบให้แก่นักแสดงนำชายชาวญี่ปุ่นยอดเยี่ยมในงานรางวัลเจแปนอะแคเดมีฟิล์มซึ่งจัดขึ้นเป็นประจำทุกปี
ชนะหลายครั้ง.
บุคคลต่อไปนี้ได้รับสองหรือมากกว่ารางวัลนักแสดงนำชายยอดเยี่ยม:
ตำบลสามเมือง (อำเภอสีดา)
สามเมือง เป็นตำบลหนึ่งในอำเภอสีดา จังหวัดนครราชสีมา โดยมีพื้นที่ความรับผิดชอบอยู่ในองค์การปกครองส่วนท้องถิ่น 2 หน่วยงาน คือ เทศบาลตำบลสีดา และองค์การบริหารส่วนตำบลสามเมือง
พื้นที่ของตำบลสามเมือง อยู่ในความรับผิดชอบองค์การปกครองส่วนท้องถิ่น 2 หน่วยงาน คือ
สาธารณรัฐฮังการี (ค.ศ. 1919–1920)
Hungarian Republic (1919–1920)
สะพานมิตรภาพไทย–กัมพูชา (บ้านหนองเอี่ยน–สตึงบท)
สะพานมิตรภาพไทย–กัมพูชา (บ้านหนองเอี่ยน–สตึงบท)  เป็นสะพานข้ามห้วยพรมโหด เชื่อมต่อระหว่างบ้านหนองเอี่ยน ตำบลท่าข้าม อำเภออรัญประเทศ จังหวัดสระแก้ว ประเทศไทย กับบ้านสตึงบท ตำบลปอยเปต อำเภอโอโจรว จังหวัดบันทายมีชัย ประเทศกัมพูชา เป็นสะพานคานยื่นสมดุล 2 ช่องจราจร ระยะทาง 620 เมตร นับเป็นสะพานเชื่อมต่อระหว่างแดนของไทยกับกัมพูชาที่ยาวที่สุด
จากปริมาณความหนาแน่นในการผ่านแดนบริเวณจุดผ่านแดนถาวรบ้านคลองลึก อำเภออรัญประเทศ จังหวัดสระแก้ว ที่มีการข้ามผ่านแดนทั้งในส่วนของประชาชน นักท่องเที่ยว และสินค้าระหว่างประเทศไทยและกัมพูชา ทำให้รัฐบาลทั้งสองประเทศได้หารือกันเพื่อลดความหนาแน่นของจุดผ่านแดนดังกล่าว เมื่อวันที่ 16 ธันวาคม พ.ศ. 2559
จุดประสงค์หลักของโครงการคือการแยกคนและสินค้าออกจากกัน จึงได้หารือกันและมีความเห็นร่วมกันในการแยกสินค้าออกมาเพื่อขนส่งในช่องทางใหม่ โดยการเปิดจุดผ่านแดนแห่งใหม่โดยมุ่งเน้นไปที่การพัฒนาเพื่อการรองรับการขนส่งสินค้าโดยเฉพาะ และพัฒนาจุดผ่านแดนถาวรบ้านคลองลึกเดิมให้มีศักยภาพในการรองรับการท่องเที่ยวและการติดต่อค้าขายกันระหว่างประชาชนทั้งสองชาติให้เข้มแข็งมากยิ่งขึ้น
โครงการพัฒนาจุดผ่านแดนแห่งใหม่บริเวณบ้านหนองเอี่ยนประกอบไปด้วยการสร้างเส้นทางเชื่อมต่อใหม่ โดยก่อสร้างทางหลวงแผ่นดินหมายเลข 3646 ซึ่งมีจุดเริ่มต้นจากทางหลวงแผ่นดินหมายเลข 33 มาเชื่อมต่อกับการก่อสร้างสะพานข้ามคลองพรมโหด รับผิดชอบโดยกรมทางหลวงและกรมการทหารช่าง ตัวอาคารด่านพรมแดนในฝั่งไทย รับผิดชอบโดยกรมศุลกากร
รัฐบาลได้อนุมัติงบประมาณสำหรับโครงการก่อสร้างสะพานมิตรภาพไทย–กัมพูชาในปี พ.ศ. 2560 ให้แก่กรมทางหลวงในการดำเนินงานวงเงินประมาณ 860 ล้านบาท พร้อมด้วยจุดสลับทิศทางการจราจรพร้อมกับเชื่อมต่อกับถนนในฝั่งไทย ระยะทาง 4 กิโลเมตร ขนาด 4 ช่องทางจราจร เริ่มจากจุดตัดระหว่างทางหลวงแผ่นดินหมายเลข 3646 กับทางหลวงแผ่นดินหมายเลข 3366 จนถึงตัวสะพาน
ปัจจุบันตัวสะพานก่อสร้างเสร็จสิ้นแล้ว และได้มีการฉลองความสำเร็จร่วมกันระหว่างประเทศไทย โดยพลเอก ประยุทธ์ จันทร์โอชา นายกรัฐมนตรีไทย กับประเทศกัมพูชา โดยสมเด็จอัคคมหาเสนาบดีเดโช ฮุน เซน นายกรัฐมนตรีกัมพูชา เมื่อวันที่ 22 เมษายน พ.ศ. 2562 โดยคาดว่าเส้นทางเชื่อมต่อและตัวอาคารจุดผ่านแดนถาวรจะก่อสร้างเสร็จและพร้อมเปิดใช้ภายในปี พ.ศ. 2565
ตัวสะพานถูกออกแบบในการก่อสร้างในรูปแบบของคานยื่นสมดุล (balanced cantilever) เพื่อความสะดวกในการก่อสร้างโครงสร้างข้ามคลองโดยไม่ต้องต่อนั่งร้านยึดกับพื้น ลดปริมาณงานในการหล่อคอนกรีต สามารถก่อสร้างหลายช่วงได้พร้อมกันเนื่องจากเป็นการสร้างแบบยื่นออกไปทั้งสองข้าง ด้วยวิธีการดึงลวดอัดแรงเพื่อรับน้ำหนักของโครงสร้างสะพาน
ส่วนของโคมไฟส่องสว่าง ออกแบบโดยได้รับแรงบันดาลใจมากจากดอกบัว หมายถึงการตื่นรู้และความบริสุทธิ์ตามคติความเชื่อในพระพุทธศาสนา ซึ่งเป็นศาสนาที่ประชาชนทั้งสองประเทศนับถือ ผสมกับลวดลายศิลปกรรมอันอ่อนช้อยทั้งของไทยและกัมพูชาออกมาในรูปทรงของเสาไฟส่องสว่าง
เส้นทางเชื่อมต่อ.
สะพานมิตรภาพไทย–กัมพูชา (บ้านหนองเอี่ยน–สตึงบท) เชื่อมต่อกับทางหลวงแผ่นดินหมายเลข 3646 ซึ่งได้รับการก่อสร้างพร้อมกับโครงการของสะพาน โดยมีจุดเริ่มต้นแยกมาจากทางหลวงแผ่นดินหมายเลข 33 ประมาณกิโลเมตรที่ 194+300 ลงมาทางทิศใต้โดยมีปลายทางเชื่อมต่อกับจุดผ่านแดนถาวร และสะพานมิตรภาพฯ
ยอดสปายสายพราง
ยอดสปายสายพราง  เป็นภาพยนตร์แอนิเมชันตลกขับขันอเมริกันที่ออกฉายใน ค.ศ. 2562 ผลิตโดย ทเวนตีท์เซนจูรีฟอกซ์ ภาพยนตร์กำกับโดย ทรอย ควอน และนิค บรูโน่, อำนวยการสร้างโดย ปีเตอร์ เชอร์นิน, เจโน่ ท็อปปิ้ง และไมเคิล เจ. ทราเวอร์ส และแสดงนำโดย วิลล์ สมิธ, ทอม ฮอลแลนด์, รชิดา โจนส์, เบน เมนเดลโซห์น, รีบา แมคเอนไทร์, ราเชล บรอสนาฮาน, คาเรน กิลแลน, ดีเจ คาเล็ด และมาซิ โอกะ
รอตเทนโทเมโทส์รายงานว่าร้อยละ 77 ของผู้วิจารณ์ 124 คนได้ให้ความเห็นในเชิงบวก ขณะที่คะแนนเฉลี่ยของภาพยนตร์อยู่ที่ 6.5 เต็ม 10 คะแนน เมทาคริติกรายงานว่าภาพยนตร์มีคะแนนเฉลี่ยอยู่ที่ 54 เต็ม 100 คะแนน ซึ่งประเมินโดยผู้วิจารณ์ 22 คน
เติงกู ไมมุน ตวน มัต
เติงกู ไมมุน บินตี ตวน มัต (; 2 กรกฎาคม 1959 -) เป็นประธานศาลสูงสุดมาเลเซียคนที่สิบและคนปัจจุบัน เธอได้รับประกาศแต่งตั้งขึ้นดำรงตำแหน่งนี้ต่อจาก ริชาร์ด มาลันจุม ซึ่งเกษียณอายุราชการในเดือนเมษายน 2019 ประกาศโดยสำนักนายกรัฐมนตรีในวันที่ 2 พฤษภาคม 2019 เธอเป็นสตรีคนแรกที่ได้ขึ้นดำรงตำแหน่งยุติธรรมที่สูงที่สุดในประเทศ
เติงกู ไมมุน จบการศึกษาจากมหาวิทยาลัยมาลายา ด้วยนิติศาสตรบัณฑิต (เกียรตินิยม) (LL.B.) ในปี 1982
เติงกู ไมมุน เข้าสู่วงการยุติธรรมในปี 1982 เป็นพนักงานว่าความให้กับคณะกรรมการพัฒนากลันตันใต้ (Southern Kelantan Development Board; KESEDAR) และ สภาเทศบาลเซอเรมบัน ในเวลาต่อมา หลังหน้าที่การงานที่ทำให้เธอมีโอกาสรับหน้าที่เป็นคณะอธิบดีอัยการ (Attorney General's Chambers) ของศาลแขวงและการสมัยประชุม (Magistrates and Sessions Courts) เติงกู ไมมุน ได้รับแต่งตั้งเป็นตุลาการในปี 2006 ระหว่างกันยายน 2007 และมกราคม 2013 เธอได้รับหน้าที่เป็นผู้พิพากษาศาลสูงมาเลเซีย ที่ซึ่งเธอว่าความอยู่ที่ศาลสูงกัวลาลัมเปอร์ และศาลสูงชะฮ์อาลัม ในเวลาจ่อมา
หลังประธานศาลสูงสุดมาเลเซียคนที่เก้า ริชาร์ด มาลันจุม ถูกยังคับเกษียณอายุราชการด้วยวัย 66 ปี ในเดือนเมษายน 2019 เติงกู ไมมุน ได้รับการประกาศให้สืบทอดตำแหน่งนี้ในเดือนพฤษภาคม 2019 ในประกาศที่ลงนามโดยนายกรัฐมนตรีมาเลเซีย มาฮาตีร์ โมฮามัด โดยผ่านการรับรองของยังดีเปอร์ตวนอากง ประมุขของรัฐ เธอกลายมาเป็นสตรีคนแรกในประวัติศาสตร์ของมาเลเซียที่ได้ดำรงตำแหน่งประธานศาลสูงสุดมาเลเซีย ถือเป็นปรากฏการณ์ "ครั้งแรก" อีกครั้งของประธานศาลสูงสุด เพราะมาลันจุมก็เป็นประธานศาลสูงสุดคนแรกที่มาจากรัฐบนเกาะบอร์เนียว
ผลงานโดดเด่น.
ในปี 2016 เธอเป็นผู้พิพากษาคนเดียวในสามคนของศาลอุทธรณ์ที่คัดค้านการตัดสินประธานพรรคเดโมคราติกแอกชั่น (DAP) ในเวลานั้น การปาล สิงห์ ด้วยความผิดฐานปลุกปั่นยุยงให้มวลชนก่อการกบฎต่อรัฐ After three years, the late politician was unanimously acquitted by a seven-person Federal Court panel.
ในปี 2018 คณะผู้ตัดสินสามคนของศาลอุทธรณ์ นำโดยเติงกู ไมมุน สนับสนุนคำตัดสินของศาลสูงซึ่งพบว่าบริษัทมหาชนด้านพลังงานที่ใหญ่ที่สุดในเอเชียตะวันออกเฉียงใต้ เตนากาเนซันนัล มีความผิดจากการละเลยเป็นเหตุให้เกิดน้ำท่วมฉับพลันในที่ราบสูงคาเมรอนในปี 2013 และถูกฟ้องร้องโดยชาวบ้านที่ได้รับผลกระทบ 100 คนในหุบเขาเบอร์ตัม เธอตัดสินเช่นนั้นเนื่องจากมีหลักฐานยืนยันว่าบริษัทไม่สามารถดูแลเขื่อนที่ริงเลตได้
เติงกู ไมมุน เป็นหนึ่งในคณะผู้พิพากษาเจ็ดคนของศาลสหพันธรัฐ ที่นำโดยประธานศาลในตอนนั้น ริชาร์ด มาลังจุม ให้ยกเลิกคำสั่งศาลให้งดกระบวนพิจารณาซึ่งศาลอุทธรณ์มีมติให้งดการพิจารณาคดีตัดสินอดีตนายกรัฐมนตรี นาจิบ ราซัก การตัดสินครั้งนี้ทำให้การดำเนินคดีความตัดสินกรณีเรื่องอื้อฉาว 1MDB เริ่มต้นขึ้นในที่สุด หลังถูกชะลอมาหลายครั้ง ในวันที่ 16 มีนาคม 2022 คณะผู้พิพากษาห้าคนของศาลสหพันธรัฐ นำโดยเติงกู ไมมุม ลงมติเอกฉันท์ปฏิเาธคำยื่นอุทธรณ์ของนาจิบ ราซัก ที่ร้องขอให้มีการอ้างหลังฐานเพิ่มในกรณีสินบนของเบอร์ฮัดเอสอาร์ซี อินเทอร์เนชั่นนอล เอสดีเอ็น (SRC International Sdn Bhd) ในความพยายามที่จะล้มล้างความผิดของตน
สโมสรเอฟซีโตเกียว (วอลเลย์บอล)
Tengku Maimun Tuan Mat
ไทยประกันชีวิต
บริษัท ไทยประกันชีวิต จำกัด (มหาชน) หรือ ไทยประกันชีวิต  เป็นบริษัทประกันชีวิตแห่งแรกที่ก่อตั้งและเป็นเจ้าของโดยบุคลากรชาวไทย ก่อตั้งขึ้นเมื่อวันที่ 22 มกราคม พ.ศ. 2485 มีสำนักงานใหญ่ที่กรุงเทพมหานคร เป็นหนึ่งในบริษัทประกันชีวิตที่ใหญ่ที่สุดในประเทศไทย รวมถึงเป็นที่รู้จักจากการจัดทำโฆษณาทางโทรทัศน์ที่สร้างอารมณ์ ซึ่งได้รับความสนใจจากทั่วโลก
ยุคเริ่มต้นของประกันชีวิตในสยาม.
การประกันชีวิตเริ่มเป็นที่รู้จักในสยามครั้งแรกในรัชสมัยพระบาทสมเด็จพระจุลจอมเกล้าเจ้าอยู่หัว ซึ่งทรงมีพระบรมราชานุญาตให้ผู้ประกอบการชาวต่างชาติพร้อมคณะฑูตพาณิชย์เข้ามาขยายกิจการธุรกิจประกันชีวิตในสยามได้เป็นครั้งแรก โดยมีบริษัท อีสต์ เอเชียติก ในฐานะตัวแทนของบริษัท เอควิตาเบิลประกันภัย จากกรุงลอนดอน ประเทศอังกฤษ เป็นบริษัทแรกเข้ามาดำเนินกิจการ โดยตั้งสำนักงานตัวแทนเสนอขายประกันชีวิตแบบตลอดชีพ และออกกรมธรรม์ฉบับแรกในชื่อ "ทอนไทน์" (Tonetine) ให้กับผู้ถือคนแรกคือคือสมเด็จเจ้าพระยาบรมมหาศรีสุริยวงศ์ (ช่วง บุนนาค)
ต่อมาในปี พ.ศ. 2472 ตรงกับรัชสมัยพระบาทสมเด็จพระปกเกล้าเจ้าอยู่หัว ได้จัดตั้ง "กองควบคุมบริษัทประกันภัย" อยู่ภายใต้การดำเนินงานของกรมทะเบียนการค้า กระทรวงพาณิชย์และคมนาคม (ปัจจุบันแยกจากกรมพัฒนาธุรกิจการค้า กระทรวงพาณิชย์ ออกมาเป็นองค์กรอิสระภายใต้ชื่อ "สำนักงานคณะกรรมการกำกับและส่งเสริมการประกอบธุรกิจประกันภัย" หรือ คปภ.) ทำให้ธุรกิจประกันชีวิตเริ่มเป็นที่แพร่หลาย มีบริษัทประกันชีวิตจากต่างประเทศเข้ามาประกอบธุรกิจในสยามเป็นจำนวนมาก
ก่อตั้งไทยประกันชีวิต.
แต่การดำเนินงานประกันชีวิตต้องหยุดชะงักลงเมื่อเกิดสงครามโลกครั้งที่สอง เนื่องจากบริษัทประกันชีวิตของต่างประเทศต้องปิดกิจการ และขนทรัพย์สินกลับสู่สำนักงานหลักของแต่ละบริษัท ทำให้ผู้เอาประกันในประเทศไทยเสียหายเป็นจำนวนมาก กลุ่มบุคลากรและข้าราชการชั้นผู้ใหญ่ในสมัยนั้นซึ่งเป็นชาวไทยทั้งหมดจึงตัดสินใจแก้ปัญหาโดยรวมตัวกันก่อตั้งบริษัทประกันชีวิตของชาวไทยขึ้นเป็นครั้งแรก ภายใต้ชื่อ บริษัท ไทยประกันชีวิต จำกัด เมื่อวันที่ 22 มกราคม พ.ศ. 2485 โดยมีสัญลักษณ์แรกบนโลโก้ของไทยประกันชีวิตคือปราสาท โดยกระทรวงการคลังได้ออกหนังสืออนุญาตให้ประกอบธุรกิจประกันภัยเมื่อวันที่ 23 มีนาคม ปีเดียวกัน และเริ่มแต่งตั้งคณะกรรมการบริหารชุดแรก โดยมีประธานกรรมการคนแรกคือเจ้าพระยาศรีธรรมาธิเบศ (จิตร ณ สงขลา)
ไทยประกันชีวิตเริ่มดำเนินกิจการด้วยทุนจดทะเบียน 1,000,000 บาท มีสำนักงานใหญ่แห่งแรกตั้งอยู่ที่อาคารเลขที่ 25-27 ถนนเยาวราช ต่อมาในปี พ.ศ. 2500 ได้ย้ายสำนักงานใหญ่มาอยู่ที่อาคารสหธนาคาร เลขที่ 624 ถนนเยาวราช แขวงสัมพันธวงศ์ เขตสัมพันธวงศ์ (ปัจจุบันคือโรงพยาบาลสมิติเวช สาขาไชนาทาวน์) เป็นสำนักงานใหญ่แห่งที่ 2 และในปี พ.ศ. 2502 ได้ย้ายสำนักงานใหญ่มาอยู่ที่อาคารเลขที่ 8 บริเวณหัวมุมถนนราชดำเนิน แขวงบวรนิเวศ เขตพระนคร เป็นสำนักงานใหญ่แห่งที่ 3
ปรับปรุงองค์กร.
ในปี พ.ศ. 2513 ไทยประกันชีวิตปรับโครงสร้างองค์กรครั้งใหญ่ โดยวานิช ไชยวรรณ เข้าซื้อกิจการเพื่อปรับปรุงโครงสร้างและการบริหาร และนำอนิวรรตน์ กฤตยากีรณ เข้ามาวางรากฐานการบริหารองค์กร รวมทั้งปรับปรุงระบบงาน จนไทยประกันชีวิตมีความสมบูรณ์ในทุก ๆ ด้าน จนกลับมาเติบโตและประสบความสำเร็จอีกครั้ง รวมถึงเปลี่ยนตราสัญลักษณ์ของไทยประกันชีวิตจากปราสาทเป็นช้างเอราวัณ และต่อมาในปี พ.ศ. 2515 ได้ย้ายสำนักงานใหญ่ไปอยู่ที่อาคารอื้อจื่อเหลียง ถนนพระรามที่ 4 แขวงสีลม เขตบางรัก เป็นสำนักงานใหญ่แห่งที่ 4 โดยขณะนั้นมีพนักงานอยู่ 40 คน และเป็นบริษัทประกันชีวิตแห่งแรกที่นำคอมพิวเตอร์มาประยุกต์ใช้ในการปฏิบัติงาน จากนั้นในปี พ.ศ. 2522 ไทยประกันชีวิตได้เผยแพร่โฆษณาตัวแรกในชุด "บันไดแห่งความมั่นคง"
บริษัทประกันชีวิตยอดขายมากที่สุดของไทย.
ในปี พ.ศ. 2526 อนิวรรตน์ กฤตยากีรณ ประธานกรรมการในขณะนั้น ลาออกจากไทยประกันชีวิตด้วยเหตุผลเรื่องสุขภาพ และ ศ.ดร.ประยูร จินดาประดิษฐ์ เข้ามาดำรงตำแหน่งประธานกรรมการแทน และปีนี้ไทยประกันชีวิตประสบความสำเร็จในการดำเนินธุรกิจ โดยเป็นบริษัทประกันชีวิตที่มียอดขายรวมมากที่สุดในประเทศไทย ด้วยจำนวนเบี้ยประกันรวม 1,339 ล้านบาท มากกว่าไทยสมุทรประกันชีวิต ที่เป็นบริษัทประกันชีวิตที่มียอดขายรวมมากที่สุดในประเทศไทยในช่วงก่อนหน้านั้น ซึ่งปีนั้นได้เบี้ยประกันรวม 1,299 ล้านบาท
ในปี พ.ศ. 2527 ไทยประกันชีวิตได้ปรับปรุงโครงสร้างการบริหารงานให้ทันสมัย มีการแบ่งการบริหารงานออกเป็นฝ่ายต่าง ๆ และเป็นบริษัทประกันชีวิตแห่งแรกที่รับชำระเบี้ยประกันผ่านธนาคารพาณิชย์ เพื่ออำนวยความสะดวกในการชำระเบี้ยประกันแก่ผู้เอาประกัน รวมทั้งดัดแปลงสัญลักษณ์ช้างเอราวัณให้เป็นลายเส้นที่สื่อความหมายถึงความมั่นคง เพื่อสะท้อนถึงความมุ่งมั่นในการประกอบธุรกิจของไทยประกันชีวิต และเป็นสัญลักษณ์ที่เป็นภาพจำของไทยประกันชีวิตมาจนถึงปัจจุบัน โดยสัญลักษณ์นี้ปรากฏออกสู่สาธารณะเป็นครั้งแรกในโฆษณาชุด "ออมเงิน ออมชีวิต" ซึ่งเผยแพร่ในปีเดียวกัน
ในปี พ.ศ. 2529 อภิรักษ์ ไทพัฒนกุล ซึ่งเป็นกรรมการผู้ช่วยผู้จัดการของไทยประกันชีวิตมาตั้งแต่ พ.ศ. 2518 ขยับขึ้นมาดำรงตำแหน่งกรรมการผู้จัดการใหญ่คนใหม่ โดยเขามีผลงานคือการพัฒนาระบบคอมพิวเตอร์ออนไลน์ที่ทำให้ไทยประกันชีวิตเป็นบริษัทประกันชีวิตแห่งแรกที่เชื่อมต่อกันผ่านออนไลน์ได้ทุกสาขาทั่วประเทศ ทำให้ผู้เอาประกันได้รับการบริการที่สะดวกและรวดเร็ว โดยช่วงนั้นไทยประกันชีวิตต้องแข่งขันกับบริษัทประกันชีวิตของเอเชียอย่างเอไอเอ ที่มียอดขายมากที่สุดในเอเชีย มากกว่าไทยประกันชีวิตตั้งแต่ปี พ.ศ. 2526 และยิ่งทิ้งห่างมากขึ้นในทุก ๆ ปี
ในปี พ.ศ. 2530 ไทยประกันชีวิตเป็นบริษัทประกันชีวิตแห่งแรกของโลกที่ได้รับกรมธรรม์ประกันชีวิตทหาร ภายใต้กรมธรรม์ประกันภัยหมู่แบบ "ภัยสงคราม" เพื่อมอบความคุ้มครองแก่ทหารของกองทัพบกที่ทำภารกิจป้องกันประเทศ
การดำเนินงานในสำนักงานใหญ่แห่งปัจจุบัน.
ในปี พ.ศ. 2532 ไทยประกันชีวิตได้เปิดอาคารสำนักงานใหญ่แห่งที่ 5 และเป็นแห่งปัจจุบัน ที่ความสูง 24 ชั้น สร้างด้วยงบประมาณมูลค่ากว่า 500 ล้านบาท ตั้งอยู่บนถนนรัชดาภิเษก แขวงดินแดง เขตดินแดง กรุงเทพมหานคร เพื่อให้เกิดประโยชน์ต่อการปฏิบัติงานและการบริการแก่ผู้เอาประกันอย่างทั่วถึงและสมบูรณ์แบบมากขึ้น และปีนี้เป็นปีแรกที่ไทยประกันชีวิตมีผู้เอาประกันชีวิตมากกว่า 1,000,000 ราย
ในปี พ.ศ. 2534 ไทยประกันชีวิตได้พัฒนาระบบออนไลน์คอมพิวเตอร์ไปยังสาขาขนาดใหญ่ในเขตภูมิภาค เพื่อเพิ่มความรวดเร็วในการให้บริการและปฏิบัติงาน
50 ปี ไทยประกันชีวิต.
ในปี พ.ศ. 2535 ไทยประกันชีวิตดำเนินงานครบ 50 ปี เพื่อความเป็นสิริมงคลแก่องค์กร พนักงาน และพุทธศาสนิกชน ไทยประกันชีวิตจัดสร้างพระพุทธรูปบูชา และเหรียญพระไพรีพินาศ "ญสส." จำนวนทั้งหมด 84,000 องค์ โดยสมเด็จพระสังฆราชเจ้า กรมหลวงวชิรญาณสังวร เสด็จมาเป็นองค์ประธานในการประกอบพิธีพุทธาภิเษก และเททองหล่อพระพุทธรูป
ในปี พ.ศ. 2538 จัดตั้งมูลนิธิไทยประกันชีวิต เพื่อมุ่งเน้นการทำกิจกรรมบำเพ็ญเพื่อสังคมและสาธารณประโยชน์ในด้านต่าง ๆ แก่สังคม
ในปี พ.ศ. 2539 ไทยประกันชีวิตวางเครือข่าย Thai Life Intranet ผ่านวงจรเช่าพิเศษ (Leased line) เชื่อมโยงระหว่างสำนักงานใหญ่และสาขา เพื่อให้การส่งผ่านข้อมูลเป็นไปอย่างรวดเร็ว พร้อมทั้งจัดทำโปรแกรมซอฟต์แวร์สื่อผสม Thai Life Always Ahead บรรจุลงในแล็ปท็อป เพื่อให้ตัวแทนฝ่ายขายใช้เป็นสื่อในการขยายตลาด และเข้าหาลูกค้าได้อย่างสะดวกมากขึ้น
ในปี พ.ศ. 2540 ไทยประกันชีวิตเปิดเว็บไซต์ https://www.thailife.com/ ทั้งภาษาไทยและภาษาอังกฤษ เพื่อเผยแพร่ประวัติบริษัท การดำเนินงาน และข่าวสารของไทยประกันชีวิต และจัดทำระบบเสียงตอบรับอัตโนมัติ (Interactive Voice Response; IVR) เพื่อให้บริการสอบถามข้อมูลสินไหมทางโทรศัพท์แก่ฝ่ายขาย
ได้รับพระราชทานพระครุฑพ่าห์.
วันที่ 24 มีนาคม พ.ศ. 2541 สำนักพระราชวังออกประกาศว่า พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ พระราชทานพระครุฑพ่าห์แก่ไทยประกันชีวิต เพื่อเป็นบริษัทในพระองค์ ในฐานะที่ดำเนินงานด้วยความซื่อสัตย์สุจริต มีความมั่นคงทางการเงิน และบำเพ็ญสาธารณประโยชน์อย่างต่อเนื่อง โดยได้รับพระราชทานพร้อมกับอีก 2 บริษัท คือ เอสโซ่ (ประเทศไทย) และเครือเจริญโภคภัณฑ์
พ.ศ. 2542 ไทยประกันชีวิตบริษัทประกันชีวิตแห่งแรกที่ให้บริการฮอตไลน์ ในชื่อ "ไทยประกันชีวิตฮอตไลน์" โดยให้บริการช่วยเหลือฉุกเฉินทางการแพทย์และการเดินทางตลอด 24 ชั่วโมง ในทุกพื้นที่ทั่วโลก ทุกกรมธรรม์ แก่ผู้เอาประกันที่ถือกรมธรรม์รายบุคคลทุกราย โดยไม่เสียค่าใช้จ่ายเพิ่มเติม
พ.ศ. 2545 ไทยประกันชีวิตดำเนินงานครบ 60 ปี จึงมีการขยายบริการพิเศษมากมาย และ พ.ศ. 2548 ไทยประกันชีวิตได้ขยายความคุ้มครองประกันชีวิตแก่กำลังพลในสังกัดกองทัพเรือที่ปฏิบัติภารกิจใน 3 จังหวัดชายแดนภาคใต้ และเริ่มให้บริการ "ไทยประกันชีวิตอีซี่เพย์" ซึ่งเป็นบริการการชำระเบี้ยประกันผ่านช่องทางต่าง ๆ
การขยายบริการ.
พ.ศ. 2549 ไทยประกันชีวิตเริ่มให้บริการ "ไทยประกันชีวิต Check Up" เพื่ออำนวยความสะดวกแก่ลูกค้าให้ได้รับการตรวจสุขภาพจากสถานพยาบาลที่มีมาตรฐานสูง
พ.ศ. 2551 ไทยประกันชีวิตออกสัญญา "ตะกาฟุล" เพื่อเป็นทางเลือกในการออมตามหลักศาสนาอิสลามเพิ่มเติมของมุสลิม และเป็นบริษัทประกันชีวิตแห่งแรกที่เปิดเครือข่ายศูนย์ดูแลสิทธิประโยชน์แก่ผู้เอาประกัน (Center Network) ในทุกสาขา
พ.ศ. 2552 ไทยประกันชีวิตเป็นบริษัทประกันชีวิตแห่งแรกที่ออกกรมธรรม์เพื่อคุ้มครองชีวิตบุตรตั้งแต่แรกเกิดในชื่อกรมธรรม์ "ก้าวแรก" โดยปรากฏครั้งแรกในโฆษณาความยาว 2 นาที ที่มีการนำเด็กพิการจำนวน 30 คนมาร้องเพลง เคเซราเซรา ให้กับแม่ของพวกเขาได้ฟัง ซึ่งเผยแพร่เมื่อวันที่ 30 กันยายน และต่อมากลายเป็นโฆษณาที่ได้รับความนิยมตัวหนึ่งของไทยประกันชีวิต
พ.ศ. 2553 ไทยประกันชีวิตเริ่มให้บริการ iService เพื่อให้ผู้เอาประกันตรวจสอบข้อมูลกรมธรรม์ของตนผ่านเว็บไซต์ และยังตั้งศูนย์บริการข้อมูลตัวแทน เพื่อเป็นศูนย์กลางในการให้บริการข้อมูลแก่ฝ่ายขาย รวมถึงเปิดสาขาพาราไดซ์ พาร์ค เป็นศูนย์บริการลูกค้าแห่งแรกภายในศูนย์การค้า เพื่อให้บริการด้านธุรกรรมต่าง ๆ โดยได้เตรียมเครื่องดื่มและอินเทอร์เน็ตไว้ให้บริการฟรี ส่งผลให้ปัจจุบันไทยประกันชีวิตมีสาขาบริการจำนวน 309 แห่ง
แปรสภาพเป็นบริษัทมหาชนจำกัด.
พ.ศ. 2555 เป็นปีที่ไทยประกันชีวิตดำเนินงานครบ 70 ปี โดยในวันที่ 28 พฤษภาคม บริษัท ไทยประกันชีวิต จำกัด ได้แปรสภาพเป็นบริษัทมหาชนจำกัดในชื่อ บริษัท ไทยประกันชีวิต จำกัด (มหาชน) เพื่อให้เป็นไปตามพระราชบัญญัติประกันชีวิต (ฉบับที่ 2) พ.ศ. 2551 ที่กำหนดให้บริษัทประกันชีวิตแปรสภาพเป็นบริษัทมหาชนจำกัดให้แล้วเสร็จภายใน 5 ปี นับตั้งแต่วันบังคับใช้ แต่การแปรสภาพของไทยประกันชีวิตในครั้งนี้ยังไม่ได้จดทะเบียนในตลาดหลักทรัพย์แห่งประเทศไทยแต่อย่างใด เนื่องจากไทยประกันชีวิตในขณะนั้นมีเงินกองทุนมากกว่าที่กฎหมายกำหนด จึงยังไม่มีความต้องการทำการระดมทุนสาธารณะโดยการเสนอขายหุ้นใหม่แก่ประชาชนทั่วไปเป็นครั้งแรกแต่อย่างใด ส่งผลให้ไทยประกันชีวิตยังอยู่ภายใต้การกำกับของสำนักงานคณะกรรมการกำกับและส่งเสริมการประกอบธุรกิจประกันภัย (คปภ.) เช่นเดิม และไม่มีผลกระทบต่อผู้เอาประกัน รวมถึงสิทธิต่าง ๆ ตามกรมธรรม์ด้วย
ประกันมีคืน.
ไทยประกันชีวิตเป็นบริษัทประกันชีวิตแห่งแรกที่คืนเบี้ยประกันให้แก่ผู้เอาประกันเมื่อไม่มีการเคลม โดยเริ่มในปี พ.ศ. 2554 ด้วยการเปิดตัวแผนประกันชีวิต "มีคืน" เริ่มจากแผนประกันอุบัติเหตุ "ไม่เคลม มีคืน" โดยคืนเบี้ยประกันปีสุดท้าย จากนั้นในปี พ.ศ. 2555 ได้ขยายมาใช้กับแผนประกันสุขภาพโรคมะเร็ง "ไม่มะเร็ง มีคืน" โดยมอบความคุ้มครองกรณีตรวจพบเป็นมะเร็ง และในปี พ.ศ. 2556 ได้ขยายมาใช้กับแผนประกันสุขภาพอื่น ๆ โดยคืนเบี้ยประกันในปีสุดท้ายหากไม่มีการเรียกร้องค่าสินไหม เช่น "ไม่ค้าง มีคืน" และ "ไม่มีโรค มีคืน" เป็นต้น
การขยายธุรกิจ.
พ.ศ. 2556 ไทยประกันชีวิตได้จัดทำหนังสืออิเล็กทรอนิกส์ เพื่อเผยแพร่ข้อมูลข่าวสารผ่านสื่อสิ่งพิมพ์ต่าง ๆ ของไทยประกันชีวิตให้แก่ผู้เอาประกันและคนทั่วไป และช่วยส่งเสริมการขยายตลาดของฝ่ายขาย ต่อมาเมื่อวันที่ 26 กรกฎาคม ครอบครัวไชยวรรณ ผู้ถือหุ้นใหญ่ของบริษัท ได้ขายหุ้น 15% เป็นเงินประมาณ 750 ล้านดอลลาร์สหรัฐ หรือประมาณ 21,000 ล้านบาท ให้กับบริษัทประกันชีวิต เมจิ ยาสุดะ ของประเทศญี่ปุ่น
วันที่ 7 เมษายน พ.ศ. 2557 ไทยประกันชีวิตได้ปรับแก้สัญลักษณ์ใหม่ โดยนำสัญลักษณ์ช้างเอราวัณลายเส้นออก จัดวางอักษรคำว่า "ไทยประกัน" ให้มีขนาดใหญ่เพื่อสร้างการจดจำ เติมเส้นสีแดงระหว่างคำว่า "ไทยประกัน" และ "ชีวิต" รวมถึงปรับลดโทนสีจากสีน้ำเงินเข้มเป็นสีเซรูเลี่ยน บลู เพื่อความทันสมัย ปรับรูปทรงเป็นสี่เหลี่ยมขนมเปียกปูนเพื่อแสดงถึงความมุ่งมั่น และเปลี่ยนสโลแกนเป็น "คิด เคียงข้าง ทุกชีวิต" โดยก่อนหน้านั้น 4 วัน ได้ออกโฆษณาตัวใหม่ในชุด "Unsung Hero" เพื่อประชาสัมพันธ์โลโก้ใหม่ของไทยประกันชีวิต และสร้างแรงบันดาลใจในการทำความดี ซึ่งต่อมาโฆษณาตัวนี้ได้รับการแชร์มากที่สุดเป็นอันดับ 9 ของโลก ในปี พ.ศ. 2558 และฟิลิป คอตเลอร์ บิดาแห่งการตลาดยุคใหม่ ได้นำภาพยนตร์โฆษณาชุดนี้เป็นหนึ่งในกรณีศึกษาในหนังสือ Marketing for Competitiveness : Asia to the World in the Age of Digital Consumers ซึ่งมีเนื้อหาที่กล่าวถึงการทำตลาดในยุคที่มีการแข่งขันอย่างไร้ขอบเขตและขีดจำกัด